Individuele belastingbetalers dra die las | Die Vryburger
Die staat se inkomste vir die jaar, wat in Maart 2013 geëindig het, was R814,1-miljard. Dit laat 'n tekort van R175-miljard teenoor die 2011-12 jaar se tekort van R148,5-miljard. Die begrotingstekort was op R170-miljard gestel wat 4,8% van die BBP is, maar het geëindig op 5,2% van die BBP.
Die persentasie afwyking van BBP is aansienlik beter as dit vergelyk word met lande soos Spanje, Griekeland en Frankryk, maar dit wek kommer dat die situasie besig is om geleidelik te versleg. Uiteindelik moet die belastingbetalers instaan vir die opbouende tekorte. Die staattekort vir April 2013 was R41,2-miljard en die tekort van R17,5-miljard vir Mei was minder weens hoër belastings geïn en verlaagde uitgawes vir die maand. Mei 2012 se tekort was R41,2-miljard.
Die individuele belastingbetalers dra steeds die grootste las met hulle direkte belasting plus indirekte belasting weens verskeie staatsheffings, asook BTW betalings op aankope. Persoonlike inkomstebelasting betaal was R276,8-miljard (jaarstyging 10,1%). Korporatiewe inkomstebelasting was R276,8 (jaarstyging 5,1%), BTW het die staat se koffers laat styg met R215,5-miljard (jaarstyging 12,8%).
3 thoughts on "Individuele belastingbetalers dra die las"
Johannes v Rensburg July 2, 2013 at 2:35 pm
Daar was 'n berig op "moneyweb" gewees laas week oor die staat se finansies. In 1999 of 2003 (ek kan nie nou onthou nie) was daar 303 belasting betaalers vir elke 100 mense wat 'n regerings toelaag gekry het. Vandag is daar slegs 90 belasting betalers vir elke 100 mense wat 'n toelaag kry.
DuP du Plessis July 2, 2013 at 4:04 pm
Elke jaar styg die begrotings tekorte, al wat dit beteken is dat dit al moeiliker raak om die tekorte weer in te haal, dan moet daar weer geld geleen word om die begroting te laat klop.
Op hierdie manier word ons agter-kleinkinders alreeds in die skuld gedompel, nog lank voor hulle gebore is.
Alette July 4, 2013 at 5:59 am
Ek luister na n nuus oorsig gister (3 julie) die man kry n kennisgewing dat hy geld terugkry van sars en hy moet asb sars.sa kontak. Gelukkig het hy net op die werf gaan rondloer en agtergekom dis nie die wetlike sars.gov nie. Hy waarsku ook mense oor die webwerf (blykbaar iets met die guppies te doen).